ทานยาคุม 28 เม็ดได้2แผงแล้วค่ะ แต่ตอนที่กินเม็ดสีขาวเม็ดแรงของแผงที่2(เหลือเม็ดสีขาวอีก6เม็ด) แต่มีเพศสัมพันธ์กับแฟนแล้วเผลอให้แฟนหลั่งใน จะมีโอกาสตั้งครรถ์มั้ยคะ? เพราะเม็ดสีขาวเป็นเม็ดแป้งที่ให้ฮอร์โมนมา ซื้อยาคุมฉุกเฉินกินได้มั้ยคะ ถ้ายังกินยาคุมอยู่
สวัสดีค่ะหากรับประทานยาคุมกำเนิดแบบ 28 เม็ดอย่างถูกต้องมาโดยสม่ำเสมอ และใช้มาถึงแผงที่สองแล้ว การรับประทานยาคุมดังกล่าวสามารถป้องกันการตั้งครรภ์ได้มีประสิทธิภาพดีแล้วค่ะ มีโอกาสตั้งครรภ์น้อยมากๆ ค่ะ ถือว่าไม่จำเป็นต้องกินยาคุมกำเนิดฉุกเฉินอีกค่ะ ให้รับประทานยาต่อเนื่องตามเดิมค่ะ ถึงแม้ปัจจุบันจะเป็นเม็ดแป้งก็ตาม และพอใกล้จะหมดแผง ประจำเดือนก็จะมาค่ะ หลังจากนั้นก็เริ่มรับประทานแผงใหม่ตามปกติค่ะส่วนยาคุมกำเนิดฉุกเฉินโดยทั่วไปจะแนะนำให้ใช้ในกรณีที่มีเพศสัมพันธ์โดยไม่ได้คาดคิด ไม่ได้คุมกำเนิดด้วยวิธีที่มีประสิทธิภาพ หรือลืมรับประทานยาคุมกำเนิด เป็นต้น หากมีข้อสงสัยเพิ่มเติมสามารถปรึกษาแพทย์หรือเภสัชกรได้ค่ะ